### 1. STORNO PODMIENKY ZÁŽITKOVÉHO DENNÉHO TÁBORA FUNLANDIA

 Nasledujúci text obsahuje storno podmienky, ktoré majú za cieľ zabezpečiť plynulý chod tábora a pokrytie nákladov spojených s jeho organizáciou. Poskytovateľom zážitkových denných táborov FUNLANDIA je E – KU Inštitút jazykovej a interkultúrnej komunikácie (Piaristická 2, 949 01 Nitra).

**1.1 Zrušenie účasti na tábore**

 Zrušenie účasti na tábore musí byť vykonané v e-mailovej forme na *eku.os@eku.sk*. Za smerodajný sa považuje dátum, kedy bola správa odoslaná. V texte musí byť uvedené meno dieťaťa, názov a termín tábora.

**1.2 Poplatky spojené so zrušením účasti na tábore**

 Rodič má právo kedykoľvek odhlásiť svoje dieťa z tábora pri zaplatený nasledovných poplatkov:

* **Storno do 30 dní pred začiatkom tábora:** Účtuje sa manipulačný poplatok vo výške 15 € za náklady spojené s administráciou tábora. Manipulačný poplatok sa platí iba v prípade vystavenia a uhradenia predfaktúry. Zvyšnú sumu poplatku za tábor vraciame prevodom na účet.
* **Storno do 15 dní pred začiatkom tábora:** vraciame 75 % zaplatenej sumy.
* **Storno do 7 dní pred začiatkom tábora:** vraciame 50 % zaplatenej sumy.
* **Storno menej ako 7 dní pred začiatkom tábora:** V prípade zrušenia účasti menej ako 7 dní pred začiatkom tábora, nebude vrátená žiadna časť zaplatenej sumy.

**1.3 Výnimky z dôvodu vážnych zdravotných/rodinných udalostí**

 V prípade, že dieťa nemôže nastúpiť na tábor z dôvodu vážnych zdravotných dôvodov (hospitalizácia v nemocnici), je možné žiadať o vrátenie plnej sumy, s výnimkou manipulačného poplatku 15 €, po predložení hodnoverného dokladu od príslušnej inštitúcie.

**1.4 Prevod účasti na iné dieťa**

 V prípade, že dieťa nemôže nastúpiť na tábor, je možné jeho miesto previesť na iné dieťa bez dodatočných poplatkov. Objednávateľ je povinný predložiť novú prihlášku s údajmi náhradníka.

**1.5 Presun termínu**

 **Na všetky existujúce rezervácie ponúkame možnosť bezplatného presunu termínu podľa aktuálnej dostupnosti a to 15 dní pred začiatkom zakúpeného tábora. Žiadosť o presun tábora posielajte na emailovú adresu** eku.os@eku.sk**. Bezplatný presun je možný iba po schválení zo strany organizátora a v prípade voľného miesta vo zvolenom termíne náhradného tábora.**

V Nitre, 2. 1. 2024